**ANEXA 17**

**Grila de verificare a conformității DTAC[[1]](#footnote-1) și DTOE[[2]](#footnote-2)**

**pentru autorizarea executării lucrărilor de construire și a executării organizării lucrărilor**

(conform HG 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice)

|  |  |
| --- | --- |
| **Programul de sprijin financiar pentru creșterea calității arhitectural-ambientale a clădirilor din zonele prioritare de intervenție din Municipiul Timișoara[[3]](#footnote-3)** | |
| Titlul cererii de finanțare/proiectului |  |
| Zonă prioritară din care obiectivul face parte |  |
| Categorie obiectiv[[4]](#footnote-4) |  |
| Adresă |  |
| Solicitant |  |
| Nr. înregistrare |  |

| **Nr. crt.** | **Criterii** | **DA** | **NU** | **NA** | **Observații** |
| --- | --- | --- | --- | --- | --- |
| **I** | **CRITERII GENERALE PRIVIND CONŢINUTUL DTAC** |  |  |  |  |
|  | Există și se respectă structura **Părții Scrise** conform prevederilor din legislația în vigoare – HG 907/2016 *privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice,* respectiv cele din:   * + Anexa 9. Capitolul I. A. Conținutul-cadru al proiectului pentru autorizarea executării lucrărilor de construire - P.A.C. (D.T.A.C.)?   + Anexa 9. Capitolul III. C. Conținutul-cadru al proiectului de organizare a execuţiei lucrărilor - P.O.E. (D.T.O.E.)? |  |  |  |  |
|  | Partea scrisă conține **Lista şi semnăturile proiectanților**, completată cu numele în clar şi calitatea proiectanților, precum şi cu partea din proiect pentru care răspund? |  |  |  |  |
|  | Partea scrisă prezintă **informațiile generale privind obiectivul de investiții**, conform precizărilor din alin. 2. *Memoriu,* din cadrul anexei 9 *Secțiunea I părți scrise,* care descrie conținutul cadrul al DTAC, PAC din HG 907/2016, conține descrierea lucrărilor care fac obiectul autorizării, cu referiri la:   * + amplasamentul, topografia acestuia, trasarea lucrărilor;   + clima şi fenomenele naturale specifice;   + geologia şi seismicitatea;   + categoria de importanţă a obiectivului. |  |  |  |  |
|  | Sunt prezentate **memoriile pe specialități** pentru toate tipurile de categorii de specialități conform cu specificul proiectului, respectiv sunt descrise lucrările de:   * + arhitectură;   + structură;   + instalaţii;   + dotări şi instalaţii tehnologice, după caz;   + amenajări exterioare şi sistematizare verticală. |  |  |  |  |
|  | Sunt cuprinse în partea scrisă **date şi indici care caracterizează investiţia proiectată, cuprinși în anexa la cererea pentru autorizare**:   * + suprafeţele - construită desfăşurată, construită la sol și utilă;   + înălţimile clădirilor şi numărul de niveluri;   + volumul construcţiilor;   + procentul de ocupare a terenului - P.O.T.;   + coeficientul de utilizare a terenului - C.U.T. |  |  |  |  |
|  | Este inclus **devizul general** **al lucrărilor[[5]](#footnote-5)**, întocmit conform modelului din anexa 7 la HG 907/2016 și respectă toate prevederile cu privire la elaborare și conținut definite prin acest HG?  Este devizul general semnat de șeful de proiect și de beneficiar/investitor? |  |  |  |  |
|  | La întocmirea devizului general de către proiectant au fost nominalizate în mod distinct **tipurile de cheltuieli eligibile/neeligibile**,conform cu prevederile HCL în vigoare privind *Programul de sprijin financiar pentru creșterea calității arhitectural-ambientale a clădirilor din zonele prioritate de intervenție din Municipiul Timișoara*? |  |  |  |  |
|  | Este cuprinsă **valoarea estimată a lucrărilor defalcată pe fiecare proprietar**, proporțional cu cota-parte indiviză deținută din proprietatea comună, conform prevederilor HCL în vigoare privind *Programul de sprijin financiar pentru creșterea calității arhitectural-ambientale a clădirilor din zonele prioritare de intervenție din Municipiul Timișoara*, Anexa 17a și 17a1? |  |  |  |  |
|  | Este precizată în proiect **categoria de importanță a construcției**, conform prevederilor *Regulamentului din 21 noiembrie 1997 privind stabilirea categoriei de importanță a construcțiilor (aprobat prin Hotărârea 766/1997)* și prevederile *Legii nr. 10/1995?* |  |  |  |  |
|  | Sunt precizate în proiect **cerințele fundamentale aplicabile**, pe care documentația trebuie sa le îndeplinească conform prevederilor art. 5 din *Legea nr. 10/1995* *privind calitatea în construcții*? |  |  |  |  |
|  | Este precizat în proiect **programul de control**, definit prin Ordinul 1370/2014 ca fiind o componentă a proiectului prin care sunt stabilite etapele de verificare pe domenii și categorii de lucrări în acord cu reglementările tehnice specifice, inclusiv fazele determinante, necesare asigurării realizării cerințelor specificate și conform prevederilor Legii nr. 10/1995? |  |  |  |  |
|  | **Părțile Desenate** sunt elaborate în conformitate cu prevederile Anexei 9 la HG 907/2016 și Anexei nr. 1 Capitolul I la Legea nr. 50/1991 și cuprind planuri generale și planșe pe specialități? |  |  |  |  |
|  | Există **planuri generale**, care cuprind:   * + plan de încadrare în zonă a lucrării?   + plan de situație privind amplasarea obiectivelor investiției, respectiv plan cu reprezentarea reliefului, întocmit în sistemul de proiecție stereografic 1970, la scările 1:2.000, 1:1.000, 1:500, 1:200 sau 1:100, după caz, vizat de oficiul de cadastru şi publicitate imobiliară teritorial, pe care se vor reprezenta:     - imobilul, identificat prin numărul cadastral, pentru care a fost emis certificatul de urbanism, descris prin totalitatea elementelor topografice determinante pentru suprafaţa, lungimea laturilor, unghiuri, inclusiv poziţia şi înălţimea la coamă a calcanelor limitrofe, precum şi poziţia reperelor fixe şi mobile de trasare;     - amplasarea tuturor construcţiilor care se vor menţine, se vor desfiinţa sau se vor construi, după caz;     - cotele construcţiilor proiectate şi menţinute pe cele trei dimensiuni (cotele ±0,00; cote de nivel; distanţe de amplasare; axe; cotele trotuarelor, aleilor, platformelor şi altele asemenea);     - denumirea şi destinaţiile fiecărui corp de construcţie;     - sistematizarea pe verticală a terenului şi a modului de scurgere a apelor pluviale;     - accesele pietonale şi carosabile din incintă şi clădiri, plantaţiile prevăzute.   + planul privind construcțiile subterane care va cuprinde amplasarea acestora, în special a reţelelor de utilităţi urbane din zona amplasamentului: trasee, dimensiuni, cote de nivel privind poziţionarea căminelor - radier şi capac - şi va fi redactat la scara 1:500; în cazul lipsei unor reţele publice de echipare tehnico - edilitară se vor indica instalaţiile proprii prevăzute prin proiect, în special cele pentru alimentare cu apă şi canalizare. |  |  |  |  |
|  | Există **planșe principale de arhitectură** (pentru fiecare obiect) redactate la scara 1:50 sau 1:100, care cuprind:   * + planurile cotate ale tuturor nivelurilor subterane şi supraterane, cu indicarea funcţiunilor, dimensiunilor şi a suprafeţelor;   + planurile acoperişurilor - terasă sau şarpantă -, cu indicarea pantelor de scurgere a apelor meteorice şi a modului de colectare a acestora, inclusiv indicarea materialelor din care se execută învelitorile;   + secţiuni caracteristice - în special pe linia de cea mai mare pantă, acolo unde este cazul -, care să cuprindă cota ± 0,00, cotele tuturor nivelurilor, înălţimile determinante ale acoperişului - cotele la coamă şi la cornişă -, fundaţiile clădirilor învecinate, la care se alătură construcţiile proiectate;   + toate faţadele, cu indicarea materialelor şi finisajelor, inclusiv culorile, cotate şi cu indicarea racordării la nivelul terenului amenajat;   + în situaţia integrării construcţiilor într-un front existent, se va prezenta şi desfăşurata stradală, prin care se va arăta modul de integrare a acestora în ţesutul urban existent. |  |  |  |  |
|  | Există **planșe de structură** care cuprind:   * + Planul fundaţiilor, redactat la scara 1:50 şi care va releva:     - modul de respectare a condiţiilor din studiul geotehnic;     - măsurile de protejare a fundaţiilor şi a construcţiilor învecinate, la care se alătură construcţiile proiectate.   + Planurile de cofraj sau de ansamblu pentru toate nivelurile distincte. Se redactează la scara 1:50 şi vor releva geometria structurii şi materialele din care sunt alcătuite elementele structurale. |  |  |  |  |
|  | Există **planșe de instalații[[6]](#footnote-6)** care cuprind:   * + Schemele instalaţiilor, pentru care se prezintă parametrii principali şi schemele funcţionale ale instalaţiilor proiectate.   + Dotări şi instalaţii tehnologice. În situaţia în care investiţia urmează să funcţioneze pe baza unor dotări şi instalaţii tehnologice, determinante pentru configuraţia planimetrică a construcţiilor, se vor prezenta:     - Desene de ansamblu     - Scheme ale fluxului tehnologic |  |  |  |  |
|  | Materialele, prefabricatele, confecțiile, utilajele tehnologice și echipamentele *sunt definite prin parametrii, performanțe și caracteristici*, fără a se face referiri sau trimiteri la mărci de fabrică, producători, furnizori, sau la alte asemenea recomandări ori precizări care să indice preferințe sau să restrângă concurența?  În situațiile excepționale, conform art. 156 din Legea 98/2016 *privind achizițiile publice*, stabilirea specificațiilor tehnice se face în acord cu prevederile, precizarea elementelor prevăzute la alin. (2) este însoțită corect de cuvintele „sau echivalent”? |  |  |  |  |
|  | Având în vedere faptul că *lucrările de intervenție privind reabilitarea structural-arhitecturală a anvelopei clădirilor* se stabilesc prin proiectul tehnic elaborat de colective tehnice de specialitate coordonate de un arhitect, se verifică dacă fiecare planșă a fost **semnată și ștampilată de elaboratori și experți** (în variantă olografă sau cu semnătură electronică), în conformitate cu prevederile legale:   * proiectantul general/șeful de proiect? * arhitectul cu drept de semnătură, cu ștampila cu număr de înregistrare în tabloul național TNA, conform reglementării OAR pentru clădiri care nu sunt monument istoric individual? * arhitect cu drept de semnătură înscris în Registrul specialiștilor şi/sau în Registrul experților şi verificatorilor tehnici atestaţi de către Ministerul Culturii în cazul clădirilor clasate ca monument istoric individual? * proiectanții de specialitate? * expertul tehnic, unde este cazul, conform prevederilor legale? * șeful de proiect complex, expert/specialist, în cazul monumentelor istorice? |  |  |  |  |
|  | Sunt atașate **referatele de verificare tehnică** a DTAC (întocmite de verificatori atestați) pentru toate specialitățile obiectivului de investiție pentru care verificarea este obligatorie conform legislației in vigoare?  Părțile scrise și desenate ale proiectului sunt **semnate și ștampilate de către verificatorii de proiect**, pe specialități și pentru fiecare cerință menționată în partea scrisă a proiectului? |  |  |  |  |
|  | Documentația include **studiul geotehnic**, verificat la cerința Af – dacă este cazul? |  |  |  |  |
|  | Sunt incluse **alte studii de specialitate** cerute prin Certificatul de urbanism?  În cazul clădirilor clasate ca monumente istorice, sunt incluse **studiului istoric de fundamentare** şi **proiectul de conservare-restaurare** întocmit şi avizat conform *Legii nr. 422/2001 privind protejarea monumentelor istorice*, republicată, cu modificările ulterioare și conform prevederilor Legii nr. 153/2011? |  |  |  |  |
|  | Sunt conținute **Referatele de verificare a documentației tehnice - D.T**., în conformitate cu legislaţia în vigoare privind calitatea în construcții, inclusiv în situațiile prevăzute la art. 7 alin. (21) şi (23) din Legea nr. 50/1991 întocmite de verificatori tehnici atestați de Ministerul Dezvoltării, Lucrărilor Publice şi Locuințelor, aleși de investitor? |  |  |  |  |
|  | Există **documentaţia tehnică de organizare a execuţiei lucrărilor - D.T.O.E.** care cuprinde în mod obligatoriu descrierea tuturor lucrărilor provizorii pregătitoare şi necesare în vederea asigurării tehnologiei de execuție a investiției, atât pe terenul aferent investiţiei, cât şi pe spaţiile ocupate temporar în afara acestuia, inclusiv cele de pe domeniul public, conținând piese scrise și piese desenate? |  |  |  |  |
|  | **Piesele scrise** **ale documentaţiei tehnice de organizare a execuţiei lucrărilor (DTOE)** cuprind:   * + Lista şi semnăturile proiectanților, având în clar completate numele şi calitatea proiectanților, precum şi cu partea din proiect pentru care răspund.   + Memoriu, care cuprinde:     - descrierea lucrărilor provizorii: organizarea incintei, modul de amplasare a construcţiilor, amenajărilor şi depozitelor de materiale;     - asigurarea şi procurarea de materiale şi echipamente;     - asigurarea racordării provizorii la reţeaua de utilităţi urbane din zona amplasamentului;     - precizări cu privire la accese şi împrejmuiri;     - precizări privind protecţia muncii.   Elementele tehnice de avizare privind racordarea provizorie la utilităţile urbane din zonă, necesare în vederea obţinerii acordului unic, se vor prezenta în cadrul fişelor tehnice întocmite în proiectul pentru autorizarea executării/desfiinţării lucrărilor de construcţii, după caz. |  |  |  |  |
|  | **Piesele desenate** **ale documentaţiei tehnice de organizare a execuţiei lucrărilor (DTOE)** cuprind:   * + Plan general     - la lucrările de mai mare amploare se redactează o planşă realizată conform planului de situaţie privind amplasarea obiectivelor investiţiei, cuprinzând amplasamentul investiţiei şi toate amenajările şi construcţiile provizorii necesare realizării acesteia;     - la lucrările de mai mică amploare elementele de organizare a execuţiei lucrărilor vor putea fi prezentate şi în planul de situaţie privind amplasarea obiectivelor investiţiei al documentaţiei tehnice - D.T pentru autorizarea executării lucrărilor de construcţii. |  |  |  |  |
|  | **Fiecare planșă** din cadrul pieselor desenate (DTAC și DTOE) **are în partea dreaptă jos** **un cartuş**, care cuprinde numele firmei sau al proiectantului elaborator, numărul de înmatriculare sau numărul autorizaţiei, după caz, titlul proiectului şi al planşei, numărul documentaţiei tehnice - D.T. şi al planşei, data elaborării, numele, calitatea şi semnătura elaboratorilor şi ale şefului de proiect? |  |  |  |  |
|  | Sunt anexate toate **avizele și acordurile** menționate în certificatul de urbanism? |  |  |  |  |
|  | Este anexat **acordul asociaţiei de proprietari** conform prevederilor legale în vigoare? |  |  |  |  |
|  | Există **nota tehnică de constatare** prevăzută conform Legii nr. 153/2011, în scopul stabilirii stării tehnice a clădirii din punctul de vedere al asigurării cerinţelor esenţiale de calitate a construcţiilor, în principal a cerinţelor esenţiale „rezistenţă mecanică şi stabilitate", „securitate la incendiu" şi „siguranţă în exploatare", prin aplicarea metodei de evaluare calitativă pe baza examinării directe, la faţa locului, a clădirii, conform reglementărilor tehnice în vigoare din domeniul construcţiilor:   * + Aceasta respectă conținutul cadru prevăzut de Legea nr. 153/2011, anexa nr. 2?   + Aceasta este elaborată de către experţi tehnici atestați de către Ministerul Dezvoltării Regionale şi Administraţiei Publice, iar în cazul clădirilor clasate ca monumente istorice individuale, de către experţi tehnici atestaţi de către Ministerul Culturii? |  |  |  |  |
| **II** | **CRITERII SPECIFICE PRIVIND ASPECTELE CALITATIVE ALE DTAC** |  |  |  |  |
|  | Există corespondență între obiectele de investiție (inclusiv tipurile de lucrări de construcții propuse, dotări, etc.) din cadrul D.T pentru autorizarea executării lucrărilor de construire - D.T.A.C. și cele descrise în *cererea de finanțare*, *nota conceptuală* și *tema de proiectare*? |  |  |  |  |
|  | Există corespondență între obiectele de investiție din cadrul D.T pentru autorizarea executării lucrărilor de construire - D.T.A.C. proiectului tehnic de execuție și cele descrise în DALI[[7]](#footnote-7)? |  |  |  |  |
|  | Memoriile pe specialități sunt corelate între ele din punct de vedere al propunerilor și prevederilor tehnice? |  |  |  |  |
|  | Partea scrisă din cadrul D.T pentru autorizarea executării lucrărilor de construire -D.T.A.C. este corelată cu partea desenată? |  |  |  |  |
|  | Corelarea specialităților proiectului este concretizată prin piese desenate, respectiv planșe (de ex. Planșe de structură cu goluri pentru instalații, etc.) sau alte documente concludente? |  |  |  |  |
|  | DTAC este verificată de verificatori tehnici atestaţi pe specialităţi/expert tehnic, conform Legii nr. 10/1995, republicată cu modificările ulterioare şi a „Regulamentului de verificare și expertizare tehnică de calitate a proiectelor, a execuţiei lucrărilor și a construcţiilor - H.G. 925/1995; M.O. 286/1995”? |  |  |  |  |
|  | Centralizatoarele pe obiecte și categorii de lucrări menționează toate elementele componente ale obiectelor proiectului (care fac obiectul finanțării)? |  |  |  |  |
|  | Centralizatorul cheltuielilor pe obiectiv de investiţie (formular F1), Centralizatoarele cheltuielilor pe obiecte și categorii de lucrări, (Formularele F2), Listele cu cantitățile de lucrări pe categorii de lucrări (Formularele F3), Lista cu cantitățile de utilaje și echipamente tehnologice, inclusiv dotări (Formularele F4), sunt corelate între ele și cu Devizul General? |  |  |  |  |
|  | Valoarea din Devizul General este corelată cu valorile din Anexa 17a și 17a1, în care sunt defalcate valorile ce revin fiecărui proprietar, proporțional cu cota-parte indiviză deținută din proprietatea comună, conform prevederilor HCL în vigoare privind *Programul de sprijin financiar pentru creșterea calității arhitectural-ambientale a clădirilor din zonele prioritare de intervenție din Municipiul Timișoara*? |  |  |  |  |
|  | Documentația tehnică D.T. pentru autorizarea executării lucrărilor de construire - D.T.A.C. a fost elaborată respectând recomandările din *nota tehnică de constatare*, recomandările *expertului tehnic asupra soluției optime* așa cum reies din *expertiza tehnică asupra clădirii* (în cazul lucrărilor de intervenție) şi, respectiv, a *studiilor geotehnice, topografice, alte studii de specialitate* necesare realizării investiției, avizelor furnizorilor de utilități, acordurilor, autorizațiilor etc., după caz? |  |  |  |  |
|  | În baza prevederilor Legii nr. 153/2011, art. 11, alin. (6), proiectanţii *au preluat*, prin proiectele tehnice şi detaliile de execuţie elaborate, *cerinţele stabilite prin avizele emise de Ministerul Culturii sau serviciile sale deconcentrate*? |  |  |  |  |

*În cazul bifării cu NU la oricare dintre criterii, se vor cere clarificări, în funcție de prevederile Regulamentului aferent HCL în vigoare privind* ***Programul de sprijin financiar pentru creșterea calității arhitectural-ambientale a clădirilor din zonele prioritare de intervenție din Municipiul Timișoara*** *și a legislației aplicabile în vigoare, și se vor formula recomandări de îmbunătățire a proiectului tehnic.*

|  |
| --- |
| **CLARIFICĂRI SOLICITATE DA  NU**  **Sumar clarificări** |

|  |  |  |
| --- | --- | --- |
| **Nr. Crt.** | **Clarificări solicitate în baza adresei/scrisorii de clarificări nr. .......[[8]](#footnote-8):**  *Se menționează explicit problemele identificate în cadrul evaluării documentației și se formulează solicitări explicite* | **Răspunsul solicitantului la clarificări:**  *Se detaliază modul în care s-a răspuns și clarificat solicitarea* |
| **1.** |  |  |
| **2.** |  |  |
| **CONCLUZII:** | | |
|  | **Sumar recomandări**  *Recomandările se pot formula pentru faza de implementare* | |

**CONCLUZII: DTAC și DTOE este considerat conform/neconform**

**Întocmit:**

**Nume, prenume: ……………………………………..**

**Semnătura: …………………………………….........**

**Data: ……………………………………..................**

1. Conform HG 907/2016 este definit ca proiectul pentru autorizarea executării lucrărilor de construire - P.A.C., comparativ cu definiția conform Legii 50/1991 unde proiectul de autorizarea executării lucrărilor de construire este definit ca D.T.A.C. [↑](#footnote-ref-1)
2. Autorizarea executării organizării lucrărilor este definită ca D.T.O.E. conform Legii 50/1991, comparativ cu organizarea executării lucrărilor, definită ca POE în HG 907/2016. [↑](#footnote-ref-2)
3. Conform HCL în vigoare. [↑](#footnote-ref-3)
4. Clădire monument istoric individual, clădire amplasată în ansamblu sau clădire amplasată în sit istoric, conform HCL în vigoare. [↑](#footnote-ref-4)
5. În mod ideal, pentru un calcul cât mai corect al costurilor încă din faza DTAC, sunt necesare formularele F1, F2 și F3. [↑](#footnote-ref-5)
6. Se prezintă în mod obligatoriu soluții pentru iluminatul arhitectural. [↑](#footnote-ref-6)
7. Doar în cazul particular în care beneficiarul a aplicat în faza DALI la program și au fost întocmite documente administrative de la această bază. [↑](#footnote-ref-7)
8. În baza clarificărilor solicitate în cadrul evaluării tehnice a proiectului, se formulează o scrisoare de solicitări (distinctă față de grila de analiză tehnică). [↑](#footnote-ref-8)